রানী চন্দ্র
রানী চন্দ্র (জন্ম কোচি, কেরল) দক্ষিণ ভারতের একজন মালয়ালম চলচ্চিত্র অভিনেত্রী ছিলেন। তিনি একাধারে মালয়ালম এবং তামিল উভয় চলচ্চিত্রেই কাজ করেছেন। তিনি ১৯৭২ সালে মিস কেরালা খেতাব জয় করেছিলেন। তিনি বহু যুগান্তকারী চলচ্চিত্রে অভিনয় করেছিলেন, তার মধ্যে কিছু হল নেল্লু (মালয়ালম, ১৯৭৪), ভদ্রকালী (তামিল, ১৯৭৬), সিন্দুরম (মালয়ালম, ১৯৭৬) এবং স্বপ্নদানম (মালয়ালম, ১৯৭৬)। তাঁর নিজস্ব একটি নৃত্য দল ছিল এবং এই দল নিয়ে তিনি বিদেশেও নৃত্য প্রদর্শন করেছেন। ১৯৭৬ সালে একটি বিমান দুর্ঘটনায় ২৭ বছর বয়সে তিনি মারা যান।